**Μακροπρόθεσμα αποτελέσματα σε ξηρού τύπου ηλικιακή εκφύλιση της ωχράς κηλίδας (ΞΗΕΩΚ) μετά από παρεμβάσεις αποκατάστασης χαμηλής όρασης.**

Pyatova, Y., Daibert-Nido, M., & Markowitz, S. N. (2020). Long term outcomes in dry age-related macular degeneration following low vision rehabilitation interventions. *European Journal of Ophthalmology*, 1120672120973621. doi: 10.1177/1120672120973621.

ΕΙΣΑΓΩΓΗ

Η εκφύλιση της ωχράς κηλίδας που σχετίζεται με την ηλικία (ΣΗΕΩ) είναι η κύρια αιτία απώλειας της όρασης στις μεγαλύτερες ηλικιακές ομάδες. Λόγω έλλειψης γνωστής θεραπείας, η αποκατάσταση της χαμηλής όρασης στοχεύει στη διατήρηση της υπολειμματικής λειτουργικής όρασης σε βέλτιστα επίπεδα. Τα μακροπρόθεσμα λειτουργικά αποτελέσματα από την αποκατάσταση χαμηλής όρασης (LVR) σε περιπτώσεις ΣΗΕΩ δεν εξετάστηκαν ποτέ στο παρελθόν. Αυτή η μελέτη φέρνει κάποιες διευκρινίσεις πάνω σε αυτό το θέμα.

ΜΕΘΟΔΟΙ

Πρόκειται για μια αναδρομική μελέτη περιπτώσεων που περιλαμβάνει δεδομένα έως 2 έτη μετά την αρχική επίσκεψη σε οφθαλμίατρο (αφετηρία). Οι αξιολογήσεις της χαμηλής όρασης περιελάμβαναν μετρήσεις δοκιμών μικροπεριομετρίας και συστάσεις για χρήση δι’αποστάσεως συσκευών χαμηλής όρασης. Τα αποτελέσματα των ερευνών που επιλέχθηκαν για τη συγκεκριμένη μελέτη βασιζόταν στη μέτρηση καλύτερης διόρθωσης της οπτικής οξύτητας από απόστασης, στον βαθμό σταθεροποίησης σε επιλεγμένα πεδία του αμφιβληστροειδή και στις παρεμβάσεις αποκατάστασης χαμηλής όρασης (LVR).

ΑΠΟΤΕΛΕΣΜΑΤΑ

Συλλέχθηκαν δεδομένα για 17 ασθενείς με μέσο όρο ηλικίας 89,2 ± 4,4 ετών. Σε αυτούς που είχαν καλύτερη όραση από το 20/400 η απώλεια όρασης ήταν περίπου 1,4 γράμματα ετησίως, όπως δοκιμάστηκε με διαγράμματα ETDRS σε σύγκριση με απώλειες τεσσάρων γραμμάτων ανά έτος σε έναν πληθυσμό χωρίς παρεμβάσεις αποκατάστασης χαμηλής όρασης (LVR). Τα επίπεδα σταθεροποίησης συνέχισαν να επιδεινώνονται, ενώ η εκκεντρότητα των μετρήσεων σε επιλεγμένα πεδία του αμφιβληστροειδούς φαίνεται να παραμένει η ίδια. Στις περίπου μισές περιπτώσεις υπήρξε αλλαγή στην τοπογραφική θέση του PRL σε διαφορετικό τεταρτημόριο του αμφιβληστροειδούς.

ΣΥΜΠΕΡΑΣΜΑ

Μακροπρόθεσμα, όπως αναμενόταν, παρατηρήθηκαν αλλαγές στην οπτική οξύτητα, στη στασιμότητα σταθεροποίησης και στις τοπογραφικές μετρήσεις PRL. Ωστόσο, φαίνεται ότι η χρήση παρεμβάσων δι‘αποστάσεως αποκατάστασης χαμηλής όρασης, βοηθούν τους ασθενείς να διατηρήσουν σημαντικά καλύτερη λειτουργική όραση στο διάστημα παρακολούθησης των 2 ετών σε σύγκριση με άλλους.

**Για την Πανελλήνια Ένωση Αμφιβληστροειδοπαθών,**

**Απόδοση – Επιμέλεια κειμένου,**

**Στρατής Χατζηχαραλάμπους.**